**Všeobecné záväzné nariadenie obce KORDÍKY o usmernení činnosti**

**stavebnej komisie obecného zastupiteľstva pre výstavbu a ekológiu**

**č. 5/2015**

*Obecné zastupiteľstvo obce Kordíky na základe §4 ods.3 písm. e.,g. a ch. zak. SNR č.369/1990 Zb. o obecnom zriadení v znení neskorších zmien a doplnkov, ako i §1 ods. 2 zák. FZ č. 50/1976 Zb. o územnom plánovaní a stavebnom poriadku v znení neskorších zmien a doplnkov, vydáva toto všeobecne záväzné nariadenie:*

1. Každá štúdia a projekt na individuálnu bytovú výstavbu v obci Kordíky musia byť pred vydaním územného rozhodnutia a stavebného povolenia predložené Komisii obecného zastupiteľstva pre výstavbu a ekológiu na posúdenie a zaujatie stanoviska. Na základe stanoviska komisie bude následne rozhodovať Obecné zastupiteľstvo.
2. Komisia bude posudzovať štúdiu a projekt podľa vnútorných pravidiel (Individuálna výstavba v obci Kordíky, príloha č. 1) a neodporučí vydať územné rozhodnutie a stavebné povolenie na stavby, ktoré nespĺňajú tieto pravidlá .
3. Na upravenej individuálnej výstavbe v obci Kordíky (príloha č.1) sa uznieslo obecné zastupiteľstvo obce Kordíky dňa 13.08.2015 uznesením č.71/2015.
4. Obecný úrad obce Kordíky poskytne vnútorné pravidlá (regulatívy – Individuálna výstavba v obci Kordíky) všetkým záujemcom o individuálnu výstavbu v obci, ktorí budú obecný úrad v tomto zmysle kontaktovať. Toto všeobecne záväzné nariadenie platí pre všetky stavby, u ktorých neprebehlo územné a stavebné konanie v zmysle platných predpisov.
5. Komisia a obecné zastupiteľstvo budú sledovať dodržiavanie vnútorných pravidiel (regulatív) pre individuálnu výstavbu a v prípade ich porušenia vyvodia potrebné opatrenia na odstránenie nežiaducich následkov.
6. Hrubé porušovanie vnútorných pravidiel (regulatív) bude riešené poriadkovou pokutou podľa platného sadzobníka obce s následným uvedením do pôvodného stavu.
7. Obecné zastupiteľstvo obce Kordíky zrušuje všeobecne záväzné nariadenie obce Kordíky č. 4/1999 zo dňa 9.11.1999 o individuálnej výstavbe v obci Kordíky.
8. Toto všeobecne záväzné nariadenie č. 5/2015 schválilo obecné zastupiteľstvo obce Kordíky na svojom zasadnutí dňa 14.12. 2015 uznesením č 137/2015.
9. Tieto zásady a regulatívy individuálnej výstavby v obci Kordíky vstupujú do platnosti od: 1.1.2016

Ján Záchenský

Starosta obce Kordíky

Vyvesené na úradnej tabuli dňa 16.12.2015

Zvesené z úradnej tabule dňa .............2015